
	ירושלים, י"ד בכסלו, תשס"א
11 בדצמבר, 2000

הכנסת החמש עשרה						נוסח לא מתוקן
מושב שלישי

פרוטוקול מס' 219
של ישיבת ועדת הכלכלה
שהתקיימה ביום ג', א' בכסלו התשס"א, 28 בנובמבר 2000, בשעה 11:30

נכחו:
חברי הוועדה:	היו"ר אברהם פורז
יצחק וקנין
שלום שמחון

מוזמנים:	יצחק בן-דוד, סמנכ"ל לייצור, משרד החקלאות

בניהו מנדל, מזכיר ארגון מגדלי עופות
נפתלי בן-סירא, יו"ר אגף המשק, תנועת המושבים
יעקב כהן, אגף המשק, תנועת המושבים
משה אזולאי, יו"ר מושב דישון, ארגון המושבים של העובד הציוני
אשר סילוק, מרכז משק דישון, ארגון המושבים של העובד הציוני
צבי מרום, מזכ"ל ארגון המושבים של העובד הציוני
		אבי יחזקאל

יועצת משפטית: אתי בנדלר

מנהלת הוועדה: לאה ורון

נרשם על-ידי:	חבר המתרגמים בע"מ

כללי המועצה לענף הלול (מיכסות לייצור ביצי מאכל לשיווק בשנת 2001),
התש"ס2000-



כללי המועצה לענף הלול (מיכסות לייצור ביצי מאכל לשיווק בשנת 2001),
התש"ס2000-





היו"ר אברהם פורז:		אני מתכבד לפתוח את ישיבת ועדת הכלכלה.
				אני מבין שמבחינה טכנית, חוץ מהמכסות, לא השתנה משהו במלים.

מיכל סגן-כהן:			במלים לא השתנה דבר למעט נושא של מכסות.

היו"ר אברהם פורז:		אם כך, אנחנו לא צריכים לעבור על הטקסט.
				מישהו רוצה לומר משהו בקשר לתקנות האלה? השגות, הערות?

קיבלנו מממלא מקום שר החקלאות בקשה שאנחנו צריכים או לאשר אותה או לא לאשר אותה.

חיים פרננדס:			אני רוצה להסב את תשומת לבו של יושב-ראש 
 				הוועדה שמדובר פה על מצב של 1,671 מיליון ביצים שזו אותה מכסה שהייתה בשנת הייצור 2000, כאשר מתכוונים לאשר כאן את אותה מכסה לשנת 2001.

לאור העודפים הגדולים בייצור ביצים, אנחנו לא חושבים שזה יהיה נכון לאשר מכסה כזו לייצור.

שלום שמחון:			הממשלה החליטה.

חיים פרננדס:			לאור העודפים הגדולים אנחנו לא חושבים 
 				שצריכה להיות מכסה בהיקף כזה.

היו"ר אברהם פורז:		מה המעמד שלך כאן כאשר ממלא מקום שר 
 				החקלאות  חותם על תקנות ומביא אותן בפני הכנסת? אתם יכולתם להידבר עם משרד החקלאות ולהחליט על כך.

חיים פרננדס:			לא הייתי מודע לזה שממלא מקום שר החקלאות 
 				חתם על אותן תקנות. בכל מקרה מבחינת דיון פתוח שאפשר להביע בו דעות, אנחנו מביעים את הדעה שלנו.

היו"ר אברהם פורז:		אני רוצה להיכנס לעניין מאוד פרוצדורלי. אני 
 				מקבל תקנות משר לאישור הוועדה. אם אתה רוצה, צא החוצה ואם אני אקבל פקס מממלא מקום שר החקלאות שהוא מושך את התקנות כדי להידבר אתכם, באותו רגע אני אפסיק את הדיון. מונחות בפניי תקנות של שר מוסמך, כך שכל הדיונים בין המשרדים לא מענייננו.

אתי בנדלר:			כדאי לציין שבמכתבו של ראש-הממשלה נאמר 
 				מפורשות שהכללים מוגשים לוועדה על-דעת שר התעשייה והמסחר ומשרד המשפטים.

היו"ר אברהם פורז:		אבל הוא ממשרד האוצר.

אתי בנדלר:			שר התעשייה והמסחר זה שר האוצר.

שלום שמחון:			לא. זה אהוד ברק שהוא גם שר החקלאות וגם שר 
 				התעשייה והמסחר.

היו"ר אברהם פורז:		אני מציע לך לצאת ולפנות למשרד החקלאות. אם 
 				אני אקבל פנייה ממשרד החקלאות שמושכים את התקנות האלה כי רוצים להידבר עם האוצר, אני אפסיק את הדיון. כל עוד אין בפניי דבר כזה, אני ממשיך בדיון.

חיים פרננדס:			אני מתנצל.

שלום שמחון:			החלטת הממשלה שהתקבלה לפני כמה ימים 
 				בנושא קו העימות מדברת על סדר גודל של מיליארד ו650- מיליון שקלים והבקשה הובאה לממשלה על-ידי שר האוצר. הוא החליט, הוא קבע והממשלה אימצה את התוכנית שלו. בתוכנית הזו היה גם מה שאתה מדבר עליו עכשיו.

אם הממשלה מחליטה משהו אחר, זה צריך לבוא שוב להחלטת ממשלה.

יצחק וקנין:			אני נכחתי בישיבה הזאת ואני זוכר את הדיון. כל 
 				הדברים האלה הובאו עם מחברת עבה שכל השרים, כולל שר האוצר, הרימו את ידם ובירכו עליה.

היו"ר אברהם פורז:		אם משרד החקלאות ימשוך את התקנות, ימשוך.

יצחק וקנין:			אני לא רואה שהכללים שהובאו אלינו שונים 
 				מהכללים הקודמים, גם מבחינת גובה המכסה.
העודפים שהוא דיבר עליהם, כולנו יודעים מאין הם מגיעים, והם מגיעים באמצעות ההברחות מהרשות הפלשתינית. לשמחתנו הרבה בתקופה האחרונה אין הרבה הברחות ואנחנו רואים שכמות העודפים ירדה.

אני חושב שאנחנו צריכים לאשר את הכללים כפי שהובאו לנו.

יצחק בן-דוד:			לגבי הרשימה שמופיעה בתוספת הראשונה. 
 				החלטת ממשלה מחודש מאי קבעה להקצות 105 מכסות הטלה לישובי מרום הגליל כמשמעותם בחוק הגליל. מנכ"ל משרד החקלאות מינה אותי לעמוד בראש צוות שצריך להגיש לו המלצות לגבי הקריטריונים על-פיהם 105 המכסות האלה יחולקו לישובים. ההמלצות תוגשנה למנכ"ל משרד החקלאות בימים הקרובים ויתכן מאוד שלגבי חלק מהרשימה כפי שהיא מגיעה כאן – יכול להיות, אני כרגע לא יכול למסור לגבי מידת הזהות בין רשימה זו לבין מה שיוגש למנכ"ל משרד החקלאות -  יהיו שינויים.

לאה ורון:			הוועדה תאשר את התוספת הראשונה ולאחר מכן 
 				תגישו בקשה לתיקון?

יצחק בן-דוד:			כן.

היו"ר אברהם פורז:		תצטרכו להביא תיקון. אם אתם רוצים לתקן, 
 				השאלה היא למה אנחנו צריכים לדון בדבר שהוא עוד לא מושלם ולמה שלא תסיימו את הכל.

יצחק טובלי:			ענף ההטלה מנוהל במדינת ישראל במשטר של 
 				מכסות והמכסות נכנסות לתוקף כל שנה בתחילת השנה, ב1- בינואר ועד 31 בדצמבר. אם לא נאשר את הכללים עד ל31- בדצמבר, למעשה נמצא את עצמנו ב1- בינואר ללא מכסות. לכן התוספת הזו יכולה לבוא כתיקון. אפשר לעשות עדכון כללי באמצע השנה, אבל אנחנו חייבים לאשר את הכללים הכלליים כבר עכשיו.

מיכל סגן-כהן:			הבעיה שאם קובעים עכשיו את התוספת, לפי 
 				הנחיות שר החקלאות, זה מחייב והשאלה מה בדיוק רוצים. האם לכל אותם ישובים אלה באמת צריך לתת להם או לא, ועל כך אני מבינה שיש הצעה אחרת שדיברה על ישובי מרום הגליל.

היו"ר אברהם פורז:		מר בן-דוד, שאלה לי אליך. האם בתיקון שאתם 
 				יוזמים יש גם הפחתה במקום מסוים או שאתם רוצים להגדיל את המכסה?

יצחק בן-דוד:			כיוון שהוועדה מונתה על-ידי משרד החקלאות, זה 
 				לא יהיה הוגן שאני אומר כאן לפני שאמסור לו את המסקנות.

היו"ר אברהם פורז:		אם מישהו שלפי התקנות האלה קיבל מכסה 
 				גדולה, תוך כדי השנה תוכל להפחית לו?

יצחק בן-דוד:			לא. בשום פנים ואופן לא מדובר על זה. לא מדובר 
 				על הפחתה אלא על תוספת מכסות, מכסות חדשות, 105 מכסות חדשות.

יצחק טובלי:			אלה לא מכסות חדשות. זאת קנייה מחקלאים 
 				אחרים במרכז הארץ בתקציב ממשלתי והעברתם לגליל ללא שום תוספת.

יצחק בן-דוד:			ברור שזאת לא תוספת למכסה הארצית. זה על-פי 
 				החלטת ממשלה.

יצחק טובלי:			הכמות נשמרת.

היו"ר אברהם פורז:		באיזה היקף כספי מדובר?

יצחק טובלי:			עשרה מיליון שקלים.

שלום שמחון:			בעיקרון אני ממליץ לאשר את הכללים כי מדובר 
 				כאן בפגיעה בהכנסת לא מעט משפחות בעיקר בישובי קו העימות.

יש בעיה אחת שנשארה פתוחה בכללים האלה והיא נוגעת למקרה המיוחד של אבי יחזקאל שיושב כאן מאחוריי. סיפור אבי יחזקאל נמשך כבר הרבה זמן ויש לנו איזושהי הצעה להגיע להבנה ולאפשר לתקנות האלה ללכת קדימה.

ההבנה שאני מנסה להציע היא הבנה שהיא לא במישור המקצועי של משרד החקלאות אלא היא הבנה יותר פוליטית. אנחנו מציעים שיהיה איזשהו בורר שיחליט לגבי אבי יחזקאל, מתי הוא מסיים את החלק שלו בגידול הזה באופן סופי ומה שהוא מגדל מעבר למכסה, כשאבי יחזקאל, בשיחה מקדימה עם חבר הכנסת זנדברג ואתי נאמר שהוא יקבל כל פסיקה בעניין הזה.

היו"ר אברהם פורז:		אני מציע שאתה וחבר הכנסת זנדברג תגיעו 
 				למסקנה על זהות הבורר. אם לא תגיעו למסקנה, אני אעזור לכם.

אתי בנדלר:			זה רלוונטי לכללים?

היו"ר אברהם פורז:		לא.

יצחק בן-דוד:			כדי לפתור את הבעיה של הרשימה בסוף הכללים, 
 				אני מציע שסעיף 5 יתוקן באופן שיהיה כתוב שמכסות אישיות וכולי, בישובי מרום הגליל כמשמעותם בחוק הגליל.

שלום שמחון:			בסדר גמור.

לאה ורון:			אתה מדבר על התוספת הראשונה?

יצחק בן-דוד:			לא, על הכללים.

לאה ורון:			"קיבלה המועצה הודעה"?

יצחק בן-דוד:			כן. אני מתייחס לשורה שלישית. במקום 
 				"בישובים המפורטים בתוספת הראשונה", יהיה כתוב "בישובי מרום הגליל כמשמעותם בחוק הגליל".

שלום שמחון:			אז זה מכניס גם את דישון וגם את כולם.

היו"ר אברהם פורז:		אני מבין שזה מקובל על כולם.

אתי בנדלר:			הרשימה של מרום הגליל מוכרת לכם?

שלום שמחון:			כן.

אתי בנדלר:			היא מונה ישובים רבים וזה אומר שלכל המגדלים 
 				בישובים האלה תהיה זכות מכוח הכללים לקבל מכסות, ואלה הרבה ישובים מאלה המנויים היום בתוספת.

יצחק בן-דוד:			מתוך הישובים האלה, לשר יש סמכות לקבוע 
 				הנחיות לגבי מגדלים בישובים האלה.


היו"ר אברהם פורז:		כתוב בהתאם להנחיות שר החקלאות.
				מי בעד לאשר את התקנות בכפוף לתיקון הזה? מי נגד? אין נגד.

התקנות אושרו.


אני מודה לכם.






הישיבה ננעלה בשעה 11:55






